Sepp Maier

Josef Dieter „Sepp“ Maier (* 28. Februar 1944 in Metten, Nedderbayern) is en ehmalger düütsch Footballspeler un -trainer.

He weer Doorhöder. In de Jöögd speel he af 1952 bi TSV Haar. Van 1958 bit 1979 speel he för FC Bayern München, för de he 473 Bundsligaspelen maakt hett. Dormit weer he denn ok Rekordspeler vun de Bundsliga.

För de düütsch Natschonalmannschap hett he in de Johren 1966 bit 1979 insgesamt 95 Lännerspelen maakt. In de Johren 1972 un 1976 hett he an de Football-Europameesterschapen deelnommn un wurr 1972 ok Europameester. 1966, 1970, 1974 un 1978 hörr he den Kader för de Football-Weltmeesterschapen an un wurr 1974 denn ok Football-Weltmeester mit de Mannschap. As en vun wenig Spelers in Düütschland weer he somit Europameester un Weltmeester wurrn.  

Nah sien aktiv Loopbahn weer he Doorhödertrainer bi den FC Bayern München un de düütsch Natschonalmannschap.

Ehrungen
In de Johren 1975, 1977 un 1978 weer he Football vun dat Johr in Düütschland. 1978 kreeg he ok dat Bundsverdeenstkrüüz. In dat Johr 2014 wurr he in de Hall of Fame vun den Düütschen Sport upnommen un 2018 in de eerste Elf vun de Hall of Fame des deutschen Fußballs vun dat Düütsch Footballmuseum.

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von Düütschland
Kategorie:Boren 1944
Kategorie:Footballnatschonalspeler (Düütschland)
Kategorie:Dräger vun’t Bundsverdeenstkrüüz
Kategorie:Liddmaat vun de Hall of Fame vun den Düütschen Sport